钦定古今图书集成/方舆汇编/职方典/第1485卷 > 《阳宗县志》〈县今归井河阳〉
## 钦定古今图书集成/方舆汇编/职方典/第1485卷 > 《阳宗县志》〈县今归井河阳〉

石祖山　在县西北七里。其南有泉，流为日角溪，又名芭蕉河，东北入明湖。

九岐山　在县南二十里。后倚罗藏，前面竹子，诸峰对峙，凡八面，此山居中，每峡出泉，会流而东，经九村，过借虹桥，入铁池河。

朝阳山　，在县西十五里。东向宾日，故名。其两夹有水，北向众流凡入复会西注，南入滇池。巉石山　，在县东北十五里。

品禄山　，在县东二里柏枝后。山形如“品” 字，故名。

石屏山　在县东一里。形如石屏，核桃村倚而居之。

立马山　在炒甸黄泥村之旁，洑水洞之上。狮子山　在炒甸龙池村之北。龙池大溪并山涧小泉经流于此，入“宜良。”

松岭　在县东二里。群松郁翠，天风振飒，如奏笙簧。

宾阳岭　，在县南五里，罗藏发支而来也。层叠崔巍，日出先照，故名。

明湖　在县北五里。周围七十馀里，东西两崖山势陡绝，水色深黑莫测，凡境内溪河、泉、涧诸水，悉归此湖。每遇晴空云敛，静影沉碧，渔歌互答，帆樯往来，信邑中巨浸也。下流向汤池，经宜良会铁池河为盘江，但尾闾稍狭，夏秋霖雨暴涨，湮没湖田。明知县文嘉谟兴役疏濬，建石桥以通往来。不但滨湖之田免于水患，虽邻封数百里内，咸仰馀波矣。景谓“明湖澄碧” ，即此。锦溪　，在县西，其源发自罗藏山北麓，会众流而成溪。

弥勒石溪　在县西。发源罗藏支山西麓，众涧流为此溪。出弥勒石口而会于锦溪，甚得灌溉之利，经东北入明湖。

日角溪　，一名芭蕉河，在县西北八里。源发觉卜山下，洑入天生桥，山腹出为此溪，居民甚获。

灌溉之利入于明湖

大冲河　在县南五里罗藏山之麓。众涧之流聚而为河。明隆庆二年六月间，霖潦泛涨，崩塌河埂，知县文嘉谟兴役开濬，约十馀里，深八尺，阔一丈馀。自是庶民甚获灌溉之利。

大龙潭　在炒甸前所之右。

陇丘冲河　在县西北十二里。其源出陇丘冲山间，跨通衢桥流入明湖，屯田尽得灌溉。“双树泉　” 出炒甸黄泥村，归洑水洞入明湖。洑水洞　在炒甸黄泥村之旁，立马山之下，有石洞，纳潭泉诸水，洑流山腹入明湖。

青龙潭　在县南三里罗藏山麓。上有龙祠。濯缨泉　在县西一里夹浦山麓。有泉自石罅喷出，清澈可爱。上有龙祠，季春官民祀之，以祈水利。

芭蕉泉　在县西

七古泉　在县西北七里。其源出麦田，过北斗村入明湖，村民获灌溉之利。

白练泉　在县西南七里，其源发罗藏山腹。黑龙潭　在县东二十五里，泉出炒甸后山之岭。

龙池　在炒甸龙池村之旁，会大龙潭、黑龙潭二水，过狮子、象鼻二山，入宜良县。。